| Blake Lively |
| --- |
|  |
| Aktorė Kanuose |
|  |
| Tikras vardas | Blake Ellender Brown |
|  |
| Gimė | 1987 m. rugpjūčio 25 d. (35 metai)  Los Andželas |
|  |
| Šalis |  JAV |
|  |  |
|  |  |
|  |  |
| Sutuoktinis | Ryan Reynolds (nuo 2012 m.) |
| Vaikai | 4 |
|  |
| Aktyvumo metai | 1998– |
| Užsiėmimas | aktorė |
| Žymesni vaidmenys |
| Serena van der Woodsen  „Liežuvautoja" (2007–2012)  Adeline Bowman  „Adelinos amžius" (2015) |
|  |
|  |

**Bleikė Laiveli** (angl. *Blake Lively*; g. 1987 m. rugpjūčio 25 d. Los Andžele) – amerikiečių aktorė, geriausiai žinoma vaidmeniu TV seriale „Liežuvautoja" bei romantinėje dramoje „Adelinos amžius".

Biografija
----------

### Šeima

Bleikė gimė Los Andželo priemistyje Tarzanoje, aktoriaus Ernie Lively ir madų pasaulio atstovės, talentų medžiotojos Elaine šeimoje. Ji turi vyresnį brolį Ericą,o motina – dar 3 vaikus iš ankstesnės santuokos. Visi Laivelių šeimos nariai dirba pramogų industrijoje.

### Aktorės karjera

2009 m.
Vaikystėje Bleikė nuolat su tėvais lankėsi jų vedamuose užsiėmimuose, aktorystės pamokose, nes šie nenorėjo, kad mergaitė liktų su aukle. Būdama 10, ji atliko epizodinį vaidmenį tėvo režisuotame filme „Sandman". 

2005 m. ji baigė Burbanko vidurinę mokyklą, kurioje buvo sporto komandos palaikymo grupės nare. Jos vyresnysis brolis paprašė savo talentų agento nusiųsti seserį į kelias atrankas vasaros mėnesiais. Taip Bleikė gavo Bridžitos vaidmenį filme „The Sistehood of the Travelling Pants", kuris buvo filmuojamas vasarą po jos mokyklos baigimo. Šis vaidmuo pelnė Bleikei Teen Choice Award apdovanojimą už debiutinį – proveržio vaidmenį. 2006 m. ji atliko epizodinį vaidmenį siaubo filme „Simon Says" ir komedijoje „Accepted", kuris nors ir nebuvo palankiai sutiktas kritikų, pelnė proveržio apdovanojimą „Hollywood Life".

2007 m. Bleikė pradėjo vaidinti jaunimui skirtame seriale „Liežuvautoja" pagal to paties pavadinimo knygų seriją. Pradžioje ji ketino atsisakyti vaidmens, nes jau buvo metams atidėjusi studijas ir dabar ketino stoti į universitetą, tačiau buvo patikinta, kad galės suderinti studijas ir vaidmenį. Serialas buvo filmuojamas iki 2012 m. ir Bleikė jame atiko pagrindinį vaidmenį.

2010 m.
2008 m. ji nusifilmavo juostoje „The Sisterhood of the Traveling Pants 2", tačiau 2009 m. romantinė komedija „New York, I Love You", nors ir teigiamai sutikta kritikų, patyrė finansinę nesėkmę. Tais pačiais metais pasirodžiusi juosta „The Private Lives of Pippa Lee" taip pat buvo išgirta kino kritikų.

2012 m. Bleikė vaidino Oliver Stone juostoje „Savages" su Salma Hayek ir John Travolta. Pradžioje šis vaidmuo buvo skirtas Jennifer Lawrence, tačiau ši jo atsisakė dėl užimtumo filmuojantis juostoje „Bado žaidynės". 

2013 m. ji tapo kosmetikos kompanijos L'Oréal reklamos veidu. 2015 m. nusifilmavo dramoje „Adelinos amžius" kartu su Michiel Huisman ir Harrison Ford, kuriame įkūnijo nesenstančią merginą. 

2016 m. Bleikę buvo galima išvysti siaubo filme „Sekluma" ir Woody Allen režisuotoje juostoje „Café Society", kuri debiutavo Kanų kino festivalyje. 2018 m. mistiniame trileryje „A Simple Favor" ji vaidino kartu su Anna Kendrick, o 2020 m. Bleikė pasirodė veiksmo trileryje „The Rhythm Section", prodiusuotame Džeimso Bondo frančizės prodiuserių Barbara Broccoli ir Michael G. Wilson. 

2021 m. ji debiutavo kaip režisierė, sukurdama vaizdo klipą atlikėjos Taylor Swift dainai „I Bet You Think About Me".

2010 m. Su Ryan Reynolds

Asmeninis gyvenimas
-------------------

Nuo 2007 m. Bleikė 3 metus susitikinėjo su kolega iš serialo „Liežuvautoja" Penn Badgley.

2010 m. filmuojant juostą „Žaliasis žibintas", ji susipažino su pagridinio vaidmens atlikėjo Ryan Reynolds. 2011 m. spalį jie pradėjo susitikinėti, o 2012 m. rugsėjo 9 d. susituokė. Jiedu turi 4 vaikus. Šeima artimai bendrauja su atlikėja Taylor Swift.

2010 m.
2011 m.
2014 m.
2016 m. Kanuose

Filmografija
------------

| Metai | Pavadinimas | Vaidmuo | Kita |
| --- | --- | --- | --- |
| 2005 | The Sisterhood of the Traveling Pants | Bridget Vreeland | Debiutinis filmas |
| 2006 | Accepted | Monica Moreland | Hollywood Life’s Breakthrough apdovanojimas |
| 2006 | Simon Says | Jenny |  |
| 2007 – 2012 | Liežuvautoja | Serena van der Woodsen | Pagrindinis vaidmuo |
| 2007 | Elvis and Anabelle | Anabelle Leigh |  |
| 2008 | The Sisterhood of the Traveling Pants 2 | Bridget Vreeland |  |
| 2009 | New York, I Love You | Gabrielle DiMarco |  |
| 2009 | The Private Lives of Pippa Lee' | jaunoji Pippa Lee |  |
| 2010 | The Town | Krista Coughlin |  |
| 2011 | Žaliasis žibintas | Carol Ferris |  |
| 2011 | Hick | Glenda |  |
| 2012 | Savages | Ophelia |  |
| 2015 | Adelinos amžius | Adaline Bowman |  |
| 2016 | Sekluma | Nancy Adams |  |
| 2016 | Cafe Society | Veronica Hayes |  |
| 2017 | All I See Is You | Gina |  |
| 2018 | A Simple Favor | Emily Nelson |  |
| 2020 | The Rhythm Section | Stephanie Patrick |  |
|

Pagrindiniai apdovanojimai
--------------------------

* Teen Choice Awards – geriausia nauja aktorė (2008), geriausia TV aktorė (2008, 2011)
* Astra Awards (nominacija) – geriausia aktorė (2009)
* Jupiter apdovanojimas (nominacija) – geriausia užsienio aktorė (2012, 2017)
* Saturno apdovanojimas (nominacija) – geriausia aktorė (2016)
* iHorror Awards (nominacija) – geriausia aktorė (2017)
* People‘s Choice Awards – geriausia dramos aktorė (2017)

Šaltiniai
---------

1. ↑  www.blamuourmagazine.co.uk
2. ↑  www.vogue.com.au
3. ↑  www.wmagazine.com
4. ↑  www.zimbio.com
5. ↑  www.tvbythenumbers.zap2it.com
6. ↑  www.mtv.com
7. ↑  www.screeninglog.com

Nuorodos
--------

|  |  |
| --- | --- |
|  | **Vikiteka: Blake Lively** – vaizdinė ir garsinė medžiaga  |

* Blake Lively puslapis IMDb tinklalapyje
* Biografijos svetainė